राजेश जैन ने पिता की आंखें रोटरी आई बैंक को दान की
होशियारपुर | प्रहलादनगर वासी राजेश जैन ने अपने पिता स्व. नंद लाल जैन की आंखें रोटरी आई बैंक एंड कॉर्नियल ट्रांसप्लांट सोसाइटी को दान की है। राजेश जैन ने कहा कि उनके पिता की इच्छा थी कि उनके इस दुनिया से जाने के बाद उनकी आंखों से कोई दूसरा व्यक्ति जो कि अंधेपन से पीड़ित हो दुनिया देख सके। स्व. नंद लाल जैन की आंखें लेने की प्रक्रिया डॉ. अनिल तनेजा की तरफ से पूरी की गई। रोटरी आई बैंक के प्रधान जेबी बहल और कैशियर मनोज ओहरी ने कहा कि जैन समाज नेत्रदान मुहिम में हमेशा योगदान डालने में आगे रहा है। इससे पहले शहर और पंजाब समेत पूरे भारत में जैन समाज नेत्रदान मुहिम के साथ जुड़ा हुआ है। समाज के सभी वर्गों को नेत्रदान मुहिम का हिस्सा बनना चाहिए ताकि अंधेपन से पीड़ित लोगों की जिंदगी रोशन हो सके। इस मौके स्व. नंद लाल जैन के परिवार की तरफ से चंद्र कांता, मुकेश जैन, रूही जैन, सुमित जैन मौजूद थे जबकि रोटरी आई बैंक की तरफ से प्रवीन कुमार, रजिंदर मोदगिल, जगमीत सिंह सेठी, कुलदीप गुप्ता, सतीश गुप्ता, सुमित गुप्ता आदि भी मौजूद थे।
जैन परिवार रोटरी आई बैंक को आंखें दान करता हुआ।
hin_Deva hin_Deva hin_Deva